సీవీ ఆనంద్

సీవీ ఆనంద్‌ తెలంగాణ క్యాడర్‌కు చెందిన 1991 బ్యాచ్‌ ఐపీఎస్‌ అధికారి & మాజీ క్రికెట్ క్రీడాకారుడు. సీవీ ఆనంద్‌ 2021 డిసెంబరు 24 నుండి 2023 అక్టోబరు 12 వరకు హైదరాబాద్ నగర పోలీస్ కమిషనర్‌గా విధులు నిర్వహించాడు.

ఆయన 2017లో అదనపు డెరైక్టర్ జనరల్ ఆఫ్ పోలీస్‌గా,  2021లో కేంద్ర సర్వీసుల్లో అడిషనల్‌ డైరెక్టర్‌ జనరల్ ఆఫ్ పోలీస్‌గా పదోన్నతి అందుకున్నాడు. అడిషనల్‌ డీజీగా ఉన్నా సీవీ ఆనంద్‌కు డీజీపీ హోదా కల్పిస్తూ రాష్ట్ర ప్రభుత్వం 2023 ఆగస్టు 07న ఉత్తర్వులు జారీ చేసింది.

తెలంగాణ రాష్ట్రంలో 2023 ఎన్నికల విధుల నిర్వహణ నుంచి ఆయనను 2023 అక్టోబరు 12న కేంద్ర ఎన్నికల సంఘం ఆదేశాల మేరకు తప్పించారు.

నిర్వహించిన భాద్యతలు
 వరంగల్ ఏఎస్పీ 
అడిషనల్ ఎస్పీ - ఆదిలాబాద్ 
ఎస్పీ - నిజామాబాదు 
హైదరాబాద్ సెంట్రల్ జోన్ డీసీపీ 
 సి.ఐ.డి - డి.ఐ.జి 
ఎక్సైజ్ & ప్రొహిబిషన్ డైరెక్టర్ 
విజయవాడ పోలీస్ కమీషనర్
హైదరాబాద్ ట్రాఫిక్ కమీషనర్
సైబరాబాద్ పోలీస్ కమిషనర్‌ (2013 - 2016)
పౌరసరఫరాల శాఖ కమిషనర్‌ (2016 - 2018)
జాతీయ పారిశ్రామిక భద్రతా అకాడమీ (నిసా) డైరెక్టర్‌ ( 2018 ఫిబ్రవరి 16 - 2021 డిసెంబరు 24) 
హైదరాబాద్ నగర పోలీస్ కమిషనర్‌ ( 2021 డిసెంబరు 25 - 2023 ) 
ఏసీబీ డైరెక్టర్‌ & విజిలెన్స్‌, ఎన్‌ఫోర్స్‌మెంట్‌ డీజీ
హైదరాబాద్ నగర పోలీస్ కమిషనర్‌ ( 2024 సెప్టెంబరు 7 - 2025 సెప్టెంబర్ 27) 
 హోంశాఖ ప్రత్యేక ప్రధాన కార్యదర్శి (2025 సెప్టెంబర్ 27 - ప్రస్తుతం)
పురస్కారాలు
2002 రాష్ట్రపతి గ్యాలంట్రీ మెడల్ 
2008 వృత్తిలో చేసిన విశిష్ట సేవలకుగాను ఇండియన్ పోలీస్ మెడల్ 
2014లో జరిగిన తెలంగాణ అసెంబ్లీ ఎన్నికల్లో, సైబరాబాద్ పోలీస్ కమిషనర్‌గా ఆయన పనిచేస్తున్న సమయంలో పోలీస్ శాఖ ఎన్నికల విధుల్లో పాల్గొన్ని తమ పనులను సమర్ధవంతంగా నిర్వహించినందుకుగాను కేంద్ర ఎన్నికల సంఘం నుండి అవార్డును అందుకున్నాడు.
2017 రాష్ట్రపతి పోలీసు పతకం 
తెలంగాణ రాష్ట్ర ఎక్సలెన్స్ అవార్డు - 2017 (కమిషనర్‌గా పౌరసరఫరాల శాఖలో చేపట్టిన సంస్కరణలకు, పనితీరు) 
రాజస్థాన్ ప్రభుత్వ ఇన్నోవేటివ్ లీడర్‌షిప్ అవార్డు. సైబరాబాద్ పోలీస్ కమిషనర్ గా, పౌరసరఫరాల శాఖ కమిషనర్‌గా చేపట్టిన వినూత్న పద్ధతులకు గాను (అత్యాధునిక సాంకేతిక పరిజ్ఞానం వినియోగం) ఆయన 2017 మార్చి 3న జైపూర్‌లో జరిగిన ఈ - ఇండియా ఇన్నోవేటివ్ సమ్మిట్ లో కేంద్ర మంత్రి పీపీ చౌదరి చేతుల మీదుగా అవార్డు అందుకున్నాడు.

క్రీడ జీవితం
సీవీ ఆనంద్‌ 1986లో ఇంగ్లాండ్ తో జరిగిన సిరీస్ లో భారత అండర్ - 19 టీం జట్టులో సభ్యుడిగా ఉన్నాడు. ఆయన హైదరాబాద్ అండర్ - 19 & 22 జట్టులో ఆడాడు. సీవీ ఆనంద్‌ 45 కేటగిరి టెన్నిస్ లో అల్ ఇండియా పోలీస్ టెన్నిస్  ఛాంపియన్‌షిప్స్ లో పాల్గొన్నాడు. ఆయన నేషనల్ పోలీస్ అకాడమీలో అథెటిక్స్ లో 8 గోల్డ్ మెడల్స్ ను గెలిచాడు.

మూలాలు

వర్గం:ఐ.పి.ఎస్.ఆఫీసర్లు
వర్గం:భారతీయ క్రికెట్ క్రీడాకారులు